title: 2011 m. balandžio 15 d. Komisijos įgyvendinimo reglamentas (ES) Nr. 372/2011, kuriuo nustatoma nekvotinio cukraus ir izogliukozės eksporto kiekybinė norma, taikoma iki 2011–2012 prekybos metų pabaigos

text:
16.4.2011

               LT

               Europos Sąjungos oficialusis leidinys

               L 102/8

         KOMISIJOS ĮGYVENDINIMO REGLAMENTAS (ES) Nr. 372/2011
   2011 m. balandžio 15 d.
   kuriuo nustatoma nekvotinio cukraus ir izogliukozės eksporto kiekybinė norma, taikoma iki 2011–2012 prekybos metų pabaigos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 61 straipsnio pirmos pastraipos d punktą kartu su 4 straipsniu,
   kadangi:

               (1)

               Pagal Reglamento (EB) Nr. 1234/2007 61 straipsnio pirmos pastraipos d punktą cukrus arba izogliukozė, pagaminti viršijant to reglamento 56 straipsnyje numatytą kvotą, gali būti eksportuojami tik laikantis nustatytos kiekybinės normos.

               (2)

               Išsamios nekvotiniam (virškvotiniam) eksportui taikomos įgyvendinimo taisyklės, ypač tos, kurios susijusios su eksporto licencijomis, yra išdėstytos Komisijos reglamente (EB) Nr. 951/2006 (2). Tačiau kiekybinė norma turėtų būti nustatoma kiekvieniems prekybos metams, atsižvelgiant į eksporto rinkų galimybes.

               (3)

               Eksportas iš Sąjungos yra svarbi kai kurių Sąjungos cukraus ir izogliukozės gamintojų, kurių tradicinės rinkos yra už Sąjungos ribų, ekonominės veiklos dalis. Šių gamintojų cukraus ir izogliukozės eksportas į tas rinkas galėtų būti ekonomiškai perspektyvus net ir be eksporto grąžinamųjų išmokų. Todėl, norint, kad šie ES gamintojai ir toliau galėtų aprūpinti savo tradicines rinkas, būtina nustatyti nekvotinio cukraus ir izogliukozės eksporto kiekybines normas.

               (4)

               Apskaičiuota, kad jei 2011–2012 prekybos metams būtų nustatyta nekvotinio cukraus eksporto kiekybinė norma – 650 000 tonų baltojo cukraus ekvivalentu – ir nekvotinės izogliukozės norma – 50 000 tonų sausosios medžiagos ekvivalentu, rinkos poreikiai būtų patenkinti.

               (5)

               Nuo 2010 m. spalio mėn. vyravo aukštos cukraus pasaulinės rinkos kainos, o pasaulinių rinkos kainų prognozės, grindžiamos Londono ir Niujorko biržų cukraus ateities sandoriais, rodo, kad 2011 ir vėlesniais metais pasaulinė rinkos kaina išliks didelė. Todėl sunku tiksliai apskaičiuoti kiekius, kurie galiausiai bus importuoti į Sąjungą. Remiantis 2010–2011 prekybos metais įgyta patirtimi, matyti, kad tinkamam Sąjungos rinkos aprūpinimui užtikrinti į vidaus rinką reikėjo išleisti tam tikrus nekvotinio cukraus kiekius. Todėl yra tikslinga sudaryti galimybę eksportuoti nekvotinį cukrų nuo 2012 m. sausio 1 d., kol nebus gauta tikslesnės informacijos apie faktinę Sąjungos aprūpinimo padėtį.

               (6)

               Cukraus eksportui iš Sąjungos į tam tikras artimas paskirties vietas ir trečiąsias valstybes, kuriose Sąjungos produktams taikoma lengvatinė importo tvarka, šiuo metu sudarytos ypač palankios konkurencinės sąlygos. Tam tikras artimas paskirties vietas reikėtų išbraukti iš reikalavimus atitinkančių paskirties vietų sąrašo atsižvelgiant į tai, kad nėra tinkamų savitarpio pagalbos priemonių, skirtų kovai su pažeidimais, ir siekiant sumažinti sukčiavimo riziką bei užkirsti kelią piktnaudžiavimui, susijusiam su nekvotinio cukraus grįžtamuoju importu arba pakartotiniu įvežimu į Sąjungą.

               (7)

               Atsižvelgiant į tai, kad dėl izogliukozės produktų savybių tikimasi mažesnės su šiais produktais susijusios galimos sukčiavimo rizikos, reikalavimus atitinkančių nekvotinės izogliukozės eksporto paskirties vietų riboti nereikia.

               (8)

               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nekvotinio cukraus eksporto kiekybinės normos nustatymas
   1.   2011–2012 prekybos metais, kurie prasideda 2011 m. spalio 1 d. ir baigiasi 2012 m. rugsėjo 30 d., Reglamento (EB) Nr. 1234/2007 61 straipsnio pirmos pastraipos d punkte minima kiekybinė nekvotinio baltojo cukraus, kurio KN kodas yra 1701 99, norma eksportui be grąžinamosios išmokos yra 650 000 tonų.
   2.   Eksportuoti laikantis 1 dalyje nustatytos kiekybinės normos leidžiama į visas paskirties vietas, išskyrus:

               a)

               trečiąsias valstybes: Andorą, Lichtenšteiną, Šventąjį Sostą (Vatikano Miesto Valstybę), San Mariną, Kroatiją, Bosniją ir Hercegoviną, Serbiją (3), Juodkalniją, Albaniją ir Buvusiąją Jugoslavijos Respubliką Makedoniją;

               b)

               valstybių narių teritorijas, nepriklausančias Sąjungos muitų teritorijai: Farerų Salas, Grenlandiją, Helgolandą, Seutą, Melilją, Livinjo ir Campione d'Italia administracinius vienetus ir Kipro Respublikos teritorijos dalis, kurių Kipro Respublikos Vyriausybė faktiškai nekontroliuoja;

               c)

               Europos teritorijas, už kurių išorės santykius atsako kuri nors valstybė narė ir kurios nepriklauso Sąjungos muitų teritorijai, – Gibraltarą.

         2 straipsnis
   Nekvotinės izogliukozės eksporto kiekybinės normos nustatymas
   1.   2011–2012 prekybos metais, kurie prasideda 2011 m. spalio 1 d. ir baigiasi 2012 m. rugsėjo 30 d., Reglamento (EB) Nr. 1234/2007 61 straipsnio pirmos pastraipos d punkte minima kiekybinė nekvotinės izogliukozės, kurios KN kodai yra 1702 40 10, 1702 60 10 ir 1702 90 30, norma eksportui be grąžinamosios išmokos yra 50 000 tonų sausosios medžiagos.
   2.   1 dalyje nurodytus produktus leidžiama eksportuoti tik jei jie atitinka Reglamento (EB) Nr. 951/2006 4 straipsnyje nustatytas sąlygas.
   3 straipsnis
   Įsigaliojimas
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. sausio 1 d.
   Jis nustoja galioti 2012 m. rugsėjo 30 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 15 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  Taip pat Kosovą, vadovaujantis 1999 m. birželio 10 d. JT Saugumo Tarybos rezoliucija Nr. 1244.


title: 2013 m. vasario 22 d. Komisijos įgyvendinimo reglamentas (ES) Nr. 165/2013, kuriuo iš anksto nustatomas 2013 m. pagalbos už privatų sviesto sandėliavimą dydis

text:
23.2.2013

               LT

               Europos Sąjungos oficialusis leidinys

               L 51/11

      KOMISIJOS ĮGYVENDINIMO REGLAMENTAS (ES) Nr. 165/2013
   2013 m. vasario 22 d.
   kuriuo iš anksto nustatomas 2013 m. pagalbos už privatų sviesto sandėliavimą dydis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio a ir d punktus kartu su 4 straipsniu,
   kadangi:

               (1)

               Reglamento (EB) Nr. 1234/2007 28 straipsnyje numatyta skirti pagalbą už privatų sviesto sandėliavimą;

               (2)

               sviesto kainų ir atsargų pokyčiai rodo, kad rinkos pusiausvyra yra sutrikusi, o šį sutrikimą galima pašalinti arba sumažinti sezoniniu sandėliavimu. Atsižvelgiant į dabartinę rinkos situaciją, tikslinga nuo 2013 m. kovo 1 d. skirti pagalbą už privatų sviesto sandėliavimą;

               (3)

               2008 m. rugpjūčio 20 d. Komisijos reglamentu (EB) Nr. 826/2008, kuriuo nustatomos bendrosios pagalbos už privatų tam tikrų žemės ūkio produktų saugojimą skyrimo taisyklės (2), nustatytos bendrosios pagalbos už privatų saugojimą schemos įgyvendinimo taisyklės;

               (4)

               pagal Reglamento (EB) Nr. 826/2008 6 straipsnį iš anksto nustatyta pagalba turi būti skiriama remiantis to reglamento III skyriuje numatytomis išsamiomis taisyklėmis ir sąlygomis;

               (5)

               remiantis Reglamento (EB) Nr. 1234/2007 29 straipsniu, pagalbos dydis turėtų būti nustatomas atsižvelgiant į sandėliavimo išlaidas ir tikėtinas šviežio sviesto bei sviesto atsargų kainų tendencijas;

               (6)

               tikslinga nustatyti pagalbos, skirtos nurodytų produktų įvežimo ir išvežimo, kasdienėms sandėliavimo šaltuosiuose sandėliuose ir finansinėms išlaidoms padengti, dydį;

               (7)

               siekiant palengvinti dabartinės priemonės įgyvendinimą ir atsižvelgiant į valstybėse narėse taikomą praktiką, pagalba turėtų būti skiriama tik jau sandėliuojamiems produktams. Todėl reikėtų numatyti nuo Reglamento (EB) Nr. 826/2008 7 straipsnio 3 dalies leidžiančią nukrypti nuostatą;

               (8)

               siekiant užtikrinti administracinių procedūrų veiksmingumą ir jas supaprastinti, jei pagalbos paraiškoje jau nurodyta reikalaujama išsami informacija apie sandėliavimą, nereikėtų prašyti pateikti tos pačios informacijos po sutarties sudarymo, kaip tai numatyta Reglamento (EB) Nr. 826/2008 20 straipsnio pirmos pastraipos a punkte;

               (9)

               siekiant supaprastinti procedūras ir užtikrinti logistinį veiksmingumą, valstybėms narėms turėtų būti leista netaikyti reikalavimo nurodyti sutarties numerį ant kiekvieno sandėliuojamo vieneto, jei sutarties numeris nurodytas sandėlio registracijos žurnale;

               (10)

               siekiant užtikrinti administracinių procedūrų veiksmingumą ir jas supaprastinti, taip pat atsižvelgiant į išskirtinę sviesto sandėliavimo padėtį, pagal Reglamento (EB) Nr. 826/2008 36 straipsnio 6 dalį turėtų būti patikrinta ne mažiau kaip pusė sutarčių. Todėl reikėtų numatyti nuo to straipsnio leidžiančią nukrypti nuostatą;

               (11)

               2009 m. rugpjūčio 31 d. Komisijos reglamentu (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (3), nustatytos bendrosios taisyklės, pagal kurias kompetentingos valstybių narių institucijos Komisijai teikia informaciją ir dokumentus. Tose taisyklėse visų pirma aptariamas valstybių narių įpareigojimas naudoti Komisijos nurodytas informacines sistemas ir valdžios institucijoms arba individualiems vartotojams, kurie įgalioti siųsti pranešimus, suteiktų prieigos teisių tvirtinimas. Be to, tame reglamente nustatyti bendrieji informacinėms sistemoms taikomi principai, kuriais užtikrinamas dokumentų autentiškumas, vientisumas ir tinkamumas naudoti ateityje. Jame taip pat numatyta asmens duomenų apsauga;

               (12)

               remiantis Reglamentu (EB) Nr. 792/2009, įpareigojimas naudoti informacines sistemas pagal tą reglamentą turi būti numatytas reglamentuose, kuriais nustatomas įpareigojimas teikti konkrečius pranešimus;

               (13)

               Komisija sukūrė elektroninio dokumentų tvarkymo ir procedūrų valdymo informacinę sistemą, naudojamą vidaus darbo procedūroms ir ryšiams su valdžios institucijomis, dalyvaujančiomis įgyvendinant bendrą žemės ūkio politiką;

               (14)

               manoma, kad įpareigojimai teikti pranešimus apie privatų sviesto sandėliavimą, ypač nurodytieji Reglamento (EB) Nr. 826/2008 35 straipsnyje, gali būti vykdomi naudojantis ta sistema pagal Reglamentą (EB) Nr. 792/2009;

               (15)

               siekiant aiškumo, šis reglamentas turėtų nustoti galioti paskutinę sandėliavimo pagal sutartį laikotarpio dieną;

               (16)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Šiuo reglamentu numatoma pagalba už privatų sūdyto ir nesūdyto sviesto sandėliavimą, kaip nurodyta Reglamento (EB) Nr. 1234/2007 28 straipsnio a punkte, pagal sutartis, sudarytas nuo 2013 m. kovo 1 d.
   2.   Jei šiame reglamente nenumatyta kitaip, taikomas Reglamentas (EB) Nr. 826/2008.
   2 straipsnis
   Reglamento (EB) Nr. 826/2008 16 straipsnio 2 dalies c punkte nurodytas matavimo vienetas – sandėliuojama partija, atitinkanti vienodos sudėties bei kokybės toje pačioje gamykloje pagaminto, tą pačią dieną į tą patį sandėlį priimto ir ne mažiau kaip vieną toną sveriančio produkto, kuriam taikomas šis reglamentas, kiekį.
   3 straipsnis
   1.   Nukrypstant nuo Reglamento (EB) Nr. 826/2008 7 straipsnio 3 dalies, paraiškos teikiamos tik dėl jau sandėliuojamų produktų.
   2.   Reglamento (EB) Nr. 826/2008 20 straipsnio pirmos pastraipos a punktas netaikomas.
   3.   Valstybės narės gali netaikyti Reglamento (EB) Nr. 826/2008 22 straipsnio 1 dalies e punkte nurodytų reikalavimų pažymėti sutarties numerį, jei sandėlio valdytojas įsipareigoja sutarties numerį įrašyti į to reglamento I priedo III skyriuje nurodytą žurnalą.
   4.   Nukrypstant nuo Reglamento (EB) Nr. 826/2008 36 straipsnio 6 dalies, pasibaigus sandėliavimo pagal sutartį laikotarpiui, už patikrą atsakinga institucija per visą produktų išvežimo iš sandėlių laikotarpį, t. y. 2013 m. rugpjūčio mėn.–2014 m. vasario mėn., ima ėminius ir patikrina bent pagal pusę sutarčių sandėliuojamo sviesto svorį ir atpažinties duomenis.
   4 straipsnis
   1.   Pagalba, skiriama už 1 straipsnyje nurodytus produktus:

               —

               14,88 EUR už toną sandėliuojamo produkto, kai sandėliavimo išlaidos yra pastovios,

               —

               0,25 EUR už toną sandėliuojamo produkto, kai kaina skaičiuojama už kiekvieną sandėliavimo pagal sutartį dieną.

         2.   Produktai į sutartyje numatytą sandėlį atvežami nuo 2013 m. kovo 1 d. iki rugpjūčio 15 d. Produktus išvežti iš sandėlio galima tik nuo 2013 m. rugpjūčio 16 d. Sandėliavimo pagal sutartį laikotarpis baigiasi dieną, einančią prieš produktų išvežimo iš sandėlio dieną, arba ne vėliau kaip paskutinę vasario mėn., einančio po metų, kuriais produktai atvežti į sutartyje numatytą sandėlį, dieną.
   3.   Pagalba gali būti skiriama tik jei sandėliavimo pagal sutartį laikotarpis trunka nuo 90 iki 210 dienų.
   5 straipsnis
   1.   Valstybės narės praneša Komisijai:

               a)

               iki kiekvieno antradienio praėjusios savaitės kiekius, dėl kurių sudarytos sutartys, taip pat produktų kiekius, dėl kurių pateiktos paraiškos sudaryti sutartis, kaip reikalaujama Reglamento (EB) Nr. 826/2008 35 straipsnio 1 dalies a punkte;

               b)

               ne vėliau kaip iki kiekvieno mėnesio pabaigos informaciją apie praėjusio mėnesio atsargas, kaip reikalaujama Reglamento (EB) Nr. 826/2008 35 straipsnio 1 dalies b punkte.

         2.   1 dalyje nurodyti pranešimai pateikiami remiantis Reglamentu (EB) Nr. 792/2009.
   6 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis nustoja galioti 2014 m. vasario 28 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 22 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 223, 2008 8 21, p. 3.

      (3)  OL L 228, 2009 9 1, p. 3.


title: 2011 m. balandžio 19 d. Komisijos įgyvendinimo reglamentas (ES) Nr. 389/2011, dėl leidimo endo-1,4-beta-ksilanazės, subtilizino ir alfa-amilazės fermentinį preparatą naudoti kaip vištų dedeklių pašarų priedą (leidimo turėtojas – Danisco Animal Nutrition )  Tekstas svarbus EEE

text:
20.4.2011

               LT

               Europos Sąjungos oficialusis leidinys

               L 104/7

         KOMISIJOS ĮGYVENDINIMO REGLAMENTAS (ES) Nr. 389/2011
   2011 m. balandžio 19 d.
   dėl leidimo endo-1,4-beta-ksilanazės, subtilizino ir alfa-amilazės fermentinį preparatą naudoti kaip vištų dedeklių pašarų priedą (leidimo turėtojas – Danisco Animal Nutrition)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.

               (2)

               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti iš Trichoderma reesei ATCC PTA 5588 gautą endo-1,4-beta-ksilanazę, iš Bacillus subtilis ATCC 2107 gautą subtiliziną ir iš Bacillus amyloliquefaciens ATCC 3978 gautą alfa-amilazę. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.

               (3)

               Prašymas pateiktas dėl leidimo naudoti endo-1,4-beta-ksilanazės, subtilizino ir alfa-amilazės fermentinį preparatą kaip vištų dedeklių pašarų priedą, priskirtiną prie priedų kategorijos „zootechniniai priedai“.

               (4)

               Endo-1,4-beta-ksilanazės, subtilizino ir alfa-amilazės preparatą buvo leista naudoti dešimt metų mėsiniams viščiukams, antims ir mėsiniams kalakutams Komisijos reglamentu (EB) Nr. 1087/2009 (2).

               (5)

               Europos maisto saugos tarnyba (toliau – Tarnyba) 2010 m. gruodžio 7 d. (3) nuomonėje padarė išvadą, kad siūlomomis naudojimo sąlygomis endo-1,4-beta-ksilanazė, subtilizinas ir alfa-amilazė nedaro nepageidaujamo poveikio gyvūnų sveikatai, žmonių sveikatai arba aplinkai ir kad šis priedas gali pagerinti vištų dedeklių kiaušinių dėjimo parametrus. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Europos Sąjungos etaloninė pašarų priedų laboratorija.

               (6)

               Įvertinus endo-1,4-beta-ksilanazės, subtilizino ir alfa-amilazės fermentinį preparatą nustatyta, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Todėl reikėtų leisti naudoti šį preparatą, kaip nurodyta šio reglamento priede.

               (7)

               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 19 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  OL L 297, 2009 11 13, p. 4.

      (3)  EMST leidinys (2011 m.); 9(1):1949.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  Aktyvumo vienetai kilograme visaverčio pašaro, kurio drėgnis yra 12 %

                     Zootechninių priedų kategorija. Funkcinė grupė: virškinimo stimuliatoriai

                  4a10

                     Danisco Animal Nutrition

                  Endo-1,4-beta-ksilanazė
                  EC 3.2.1.8
                  Subtilizinas
                  EC 3.4.21.62
                  ALFA amilazė
                  EC 3.2.1.1

                                 Priedo sudėtis

                              Endo-1,4-beta-ksilanazės, gautos iš Trichoderma reesei (ATCC PTA 5588), alfa-amilazės, gautos iš Bacillus amyloliquefaciens (ATCC 3978) ir subtilizino, gauto iš Bacillus subtilis (ATCC 2107), skystos formos preparatas, kurio mažiausias aktyvumas:

                                          —

                                          endo-1,4-beta-ksilanazė 1 500 U (1)/g,

                                          —

                                          subtilizinas 20 000 U (2)/g.

                                          —

                                          alfa-amilazė 2 000 U (3)/g ir

                                 Veikliosios medžiagos apibūdinimas

                              Endo-1,4-beta-ksilanazė, gauta iš Trichoderma reesei (ATCC PTA 5588), alfa-amilazė, gauta iš Bacillus amyloliquefaciens (ATCC 3978) ir subtilizinas, gautas iš Bacillus subtilis (ATCC 2107)

                                 Analizės metodai
                                  (4)

                              Priede, premiksuose ir pašaruose esančios veikliosios medžiagos apibūdinimas:

                                          Endo-1,4-beta-ksilanazė: kolorimetrinis metodas, pagrįstas vandenyje tirpių dažų dalelių matavimu, gauta endo-1,4-beta-ksilanazei reaguojant su prekyboje esančiu azurinu, skersiniu ryšiu susietu su kviečių arabinoksilano substratais;

                                          ALFA-amilazė: kolorimetrinis metodas, pagrįstas vandenyje tirpių dažų dalelių matavimu, gauta alfa-amilazei reaguojant su prekyboje esančiu azurinu, skersiniu ryšiu susietu su krakmolo polimero substratais;

                                          Subtilizinas: kolorimetrinis metodas, pagrįstas vandenyje tirpių dažų dalelių (azurino) matavimu, gauta subtilizinui reaguojant su prekyboje esančiais skersiniu ryšiu susietais kazeino substratais.

                  Vištos dedeklės

                  —

                              endo-1,4-beta-ksilanazė
                              300 U

                              subtilizinas
                              4 000 U

                              ALFA-amilazė
                              400 U

                  —

                              1.

                              Priedo naudojimo taisyklėse nurodyti laikymo temperatūrą, laiką ir stabilumą granuliuojant.

                              2.

                              Naudoti pašarų mišiniuose, kuriuose daug krakmolinių ir nekrakmolinių polisacharidų (ypač arabinoksilanų ir betagliukanų), pvz., kurių sudėtyje yra daugiau kaip 40 % kukurūzų.

                              3.

                              Sauga: tvarkant produktą reikia dėvėti kvėpavimo organų apsaugą, akinius ir pirštines.

                  2021 m. gegužės 10 d.

         (1)  1 U – tai fermento kiekis, atpalaiduojantis 0,5 mikromolio redukuojančio cukraus (ksilozės ekvivalentai) per minutę iš skersiniu ryšiu susieto avižų speltos ksilano substrato, esant 5,3 pH ir 50 °C temperatūrai.

         (2)  1 U – tai fermento kiekis, atpalaiduojantis 1 mikromolį fenolio junginio (tirozino ekvivalentai) per minutę iš kazeino substrato, esant 7,5 pH ir 40 °C temperatūrai.

         (3)  1 U – tai fermento kiekis, atpalaiduojantis 1 mikromolį gliukozidų junginių per minutę iš vandenyje netirpaus skersiniu ryšiu susieto krakmolo polimero substrato, esant 6,5 pH ir 37 °C temperatūrai.

         (4)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje: www.irmm.jrc.be/eurl-feed-additives.


title: 2013 m. vasario 1 d. Komisijos įgyvendinimo reglamentas (ES) Nr. 95/2013 dėl leidimo naudoti preparatą Pediococcus acidilactici (CNCM MA 18/5M) kaip visų rūšių žuvų, išskyrus lašišines, pašarų priedą (leidimo turėtojas – „Lallemand SAS“ )  Tekstas svarbus EEE

text:
2.2.2013

               LT

               Europos Sąjungos oficialusis leidinys

               L 33/19

         KOMISIJOS ĮGYVENDINIMO REGLAMENTAS (ES) Nr. 95/2013
   2013 m. vasario 1 d.
   dėl leidimo naudoti preparatą Pediococcus acidilactici (CNCM MA 18/5M) kaip visų rūšių žuvų, išskyrus lašišines, pašarų priedą (leidimo turėtojas – „Lallemand SAS“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą pagal naują paskirtį naudoti preparatą Pediococcus acidilactici (CNCM MA 18/5M). Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               prašymas pateiktas dėl leidimo pagal naują paskirtį naudoti Pediococcus acidilactici (CNCM MA 18/5M) kaip visų rūšių žuvų pašarų priedą, skirtiną prie priedų kategorijos „zootechniniai priedai“;

               (4)

               Komisijos reglamentu (EB) Nr. 1200/2005 (2) buvo leista neribotą laiką naudoti Pediococcus acidilactici (CNCM MA 18/5M) mėsiniams viščiukams, Komisijos reglamentu (EB) Nr. 2036/2005 (3) – penimoms kiaulėms, Komisijos reglamentu (EB) Nr. 911/2009 (4) priedą leista dešimt metų naudoti lašišinėms žuvims ir krevetėms, Komisijos reglamentu (ES) Nr. 1120/2010 (5) – nujunkytiems paršeliams, o Komisijos reglamentu (ES) Nr. 212/2011 (6) – vištoms dedeklėms;

               (5)

               Europos maisto saugos tarnyba (toliau – Tarnyba) 2012 m. rugsėjo 11 d. (7) nuomonėje padarė išvadą, kad siūlomomis naudojimo sąlygomis Pediococcus acidilactici (CNCM MA 18/5M) gali turėti teigiamą poveikį visų rūšių žuvų vystymuisi, nes jį naudojant didėja gerai išsivysčiusių žuvų skaičius ir rečiau pasitaiko kaulo deformacijos;

               (6)

               atlikus Pediococcus acidilactici (CNCM MA 18/5M) vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

               (7)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 1 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  OL L 195, 2005 7 27, p. 6.

      (3)  OL L 328, 2005 12 15, p. 13.

      (4)  OL L 257, 2009 9 30, p. 10.

      (5)  OL L 317, 2010 12 3, p. 12.

      (6)  OL L 59, 2011 3 4, p. 1.

      (7)  EMST leidinys (2012 m.); 10(9):2886.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  Aktyvumo vienetai vienam kilogramui visaverčio pašaro, kurio drėgnis 12 %

                     Zootechninių priedų kategorija. Funkcinė grupė: kiti zootechniniai priedai (palankiai veikiantys augimą).

                  4d1712

                  Lallemand SAS

                     Pediococcus acidilactici CNCM MA 18/5M

                                 Priedo sudėtis

                              Preparatas Pediococcus acidilactici (CNCM MA 18/5M), kuriame yra ne mažiau kaip 1 × 1010 KSV/g priedo

                                 Veikliosios medžiagos apibūdinimas

                                 Pediococcus acidilactici (CNCM MA 18/5M) gyvybingos ląstelės

                                 Analizės metodai
                                  (1)

                                          Skaičiavimas: paskleidimo ant plokštelės metodas, naudojant MRS agarą (EN 15786:2009)

                                          Identifikavimas: impulsinė lauko gelių elektroforezė (PFGE)

                  Visų rūšių žuvys, išskyrus lašišines

                  —

                  1 × 109

                  —

                              1.

                              Priedo ir premikso naudojimo taisyklėse nurodyti laikymo temperatūrą, saugojimo trukmę ir stabilumą granuliuojant.

                              2.

                              Sauga: tvarkant produktą reikia naudoti kvėpavimo takų apsaugos priemones, dėvėti akinius ir mūvėti pirštines.

                     2023 m. vasario 22 d.

         (1)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx